इनमें से चरणसिंह को छोड़कर अन्य सभी लोहिया की विचारधारा से प्रभावित थे और उनकी राजनीतिक विरासत के उत्तराधिकारी बनना चाहते थे। इनमें से दो नेताओं-चरण सिंह और कर्पूरी ठाकुर-ने लोहिया के जीवनकाल में अपने-अपने राज्यों की राजनीति में निर्णायक भूमिका अदा की, परंतु लोहिया की मृत्यु के बाद ही वे अपने राज्यों की सरकारों के मुखिया बने। यद्यपि चरण सिंह, समाजवादी नहीं थे तथापि ओबीसी के लिए आरक्षण और मध्यम जातियों के कृषक समुदायों के हितों के मुद्दे पर उनके विचार लोहियावादियों से मेल खाते थे-विशेषकर उनकी पार्टी भारतीय क्रांति दल (बीकेडी) के सन 1974 में सोशलिस्ट पार्टी के साथ विलय और भारतीय लोक दल (बीएलडी) के गठन के बाद से। जनता पार्टी-जिसने आपातकाल के बाद केंद्र और कई राज्यों में अपनी सरकारें बनाईं-में बीएलडी का महत्वपूर्ण स्थान था।